**Приложение № 4**

**П Р О Е К Т Н А Д О Г О В О Р**

**ЗА ВЪОРЪЖЕНА ФИЗИЧЕСКА ОХРАНА НА СГРАДИ И ОБЕКТИ НА МИНИСТЕРСТВО НА ЗДРАВЕОПАЗВАНЕТО ПРЕЗ 2010г**

Днес, ........................... 2010г. в гр.София между:

**МИНИСТЕРСТВО НА ЗДРАВЕОПАЗВАНЕТО**, с адрес: София 1000, пл.“Света Неделя” № 5, тел. и факс 981 18 33, телекс 22430, с БУЛСТАТ Ю 000695317 и дан. № 1222027051, представлявано от д-р Божидар Нанев – министър и Димитринка Николова – директор дирекция „БС”, наричано по-долу за краткост “**ВЪЗЛОЖИТЕЛ”** от една страна

и

**“ ................................................................ ” ……..** , със седалище и адрес на управление гр. .............., община ......................., ул. .................... “ № ......., ЕИК…………………. представлявано от ......................................................, представляван по този договор от пълномощника ....................................., ЕГН .........................., съгласно пълномощно рег. № ........................... , наричано за краткост по-долу **“ИЗПЪЛНИТЕЛ”**

**на основание чл.41 от Закона за възлагане на обществени поръчки и Решение № РД - 17- ……/……….2010г. на Министъра на здравеопазването се сключи настоящият договор за следното:**

 **I. ПРЕДМЕТ НА ДОГОВОРА**

# **Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осигури ефективна, ежедневна и денонощна охрана, като за обособени позиции № 3, 4 и 5 и въоръжена охрана, на административните сгради и обекти, предоставени за управление на Министерство на здравеопазването, заедно с намиращите се в тях движими вещи при условията на настоящия договор.

**Чл.2.** Охраната на обектите се извършва по утвърден график и се извършва съобразно разработения от ИЗПЪЛНИТЕЛЯ план.

1. **ЦЕНИ. ОБЩА СТОЙНОСТ НА ДОГОВОРА**

**Чл.3.** При изпълнение предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ за всеки месец от срока на договора сумата от ..………..…………… /……………………………………../ лв. и 20% ДДС в размер на ..……….…… /…………………………………………………./ лв.

В това число без ДДС, по обекти:

3.1. Град София, пл. “Света Неделя” №5 и бул. “ Александър Стамболийски “ № 39 ………………лв. **(**…………………….…) лв.

3.2. Град София, район “Триадица”, местност “Медицинска академия”, кв. 387, незавършено строителство “Научен институт по педиатрия” ………………………..…..лв(………………………………….) лв

3.3.Град София, район “Триадица”, местност “Медицинска академия”, кв. 387,сграда незавършено строителство “Научен институт по вътрешни болести”.................................лв (……………………………)лв

3.4 Град Сандански “Детски балнеосанаториум”..............................лв (……………………………………….) лв

**/ обектите са в зависимост от класирането на участниците и избраният изпълнител/**

**Чл.4.** Общата стойност на договора с включен ДДС възлиза на ................ (..................................) лева.

**ІІІ. НАЧИН НА ПЛАЩАНЕ**

**Чл.5.** ВЪЗЛОЖИТЕЛЯТ се задължава да заплати на изпълнителя сумата по договора за всеки месец в срок от 10 ( десет) работни дни, считано от последния ден на месеца, през който е извършена услугата, след представяне на фактура оригинал от страна на ИЗПЪЛНИТЕЛЯ.

**Чл.6.** Сумите по **чл.3** са фиксирани и не подлежат на промяна за срока на действие на договора.

1. **СРОК ЗА ИЗПЪЛНЕНИЕ**

**Чл.7.** Настоящият договор влиза в сила от датата на подписването му от двете страни и е със срок на действие 1 /една/ година.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.8.** ИЗПЪЛНИТЕЛЯТ е длъжен да извършва охрана по предварително съгласуван с ВЪЗЛОЖИТЕЛЯ план, на база предоставените му от последния данни, като ангажира за целта необходимия брой охранители и организира максимално ефективна охрана, с оглед недопускане на посегателства върху имуществото на обектите.

**Чл.9.** ИЗПЪЛНИТЕЛЯТ се задължава да осигури физическа охрана на обектите както следва:

……………………………………………………

**/описва се обекта, съответния брой постове и охранители и работно време/.**

**Чл. 10.** ИЗПЪЛНИТЕЛЯТ се задължава :

- да осигури осъществяването на охранителна дейност от квалифицирани лица, запознати с правилата за вътрешния ред и съгласно Закона за частната охранителна дейност (ДВ, бр.15/24.02.2004 год.).

- в края на всеки месец да предоставя на ВЪЗЛОЖИТЕЛЯ график за следващия месец за носенето на дежурствата от съответните служители;

- да предотвратява извършването на действия, които целят причиняването на вреди на ВЪЗЛОЖИТЕЛЯ.

- да информира незабавно ВЪЗЛОЖИТЕЛЯ за констатирани нередности и нарушения във връзка със сигурността, както и да предприеме необходимите мерки за тяхното отстраняване.

 - да приеме обектите с констативен протокол, подписан от него и ВЪЗЛОЖИТЕЛЯ, да охранява и стопанисва обектите с грижи на добър стопанин. Разходите за консумативи /осветление, отопление и телефон/ са за сметка на ИЗПЪЛНИТЕЛЯ (отнася се само за обособени позиции 3,4 и 5).

- да притежава най-малко следните технически средства: комуникационни средства, електрошокови палки, белезници, подвижен металдатектор и др., като всички предложени технически средства са включени в общата цена и не се

- да осъществява добра комуникация с Националната служба за охрана /НСО/ и МВР, както и с други национални служби и звена, свързана с изпълнението на охранителната дейност.

- да работи със служители в активна възраст, имащи физическа и псхологическа пригодност за дейността.

- да осигури на своите служители в охраняваните обекти на МЗ необходимото представително облекло, което е предварително съгласувано с ръководството на министерството. Охранителите, които извършват дейност на открито следва да имат светлоотразителни ленти на облеклото си.

 - да има изградена денонощна дежурна част и дежурен екип, който при нужда реагира за обезпечаване сигурността на охраняваните обекти.

- да прилага и изисква спазването на установения от Възложителя пропускателен режим при влизане и излизане от охранявания обект и вътрешния ред в него, включително чрез даване и спазване на указания.

- да осигурява при поискване въоръжена персонална охрана на членове на политическия кабинет на Министерство на здравеопазването.

**Чл. 11.** ИЗПЪЛНИТЕЛЯТ се задължава да представи гаранция за изпълнение на настоящия договор в момента на подписването му. Гаранцията е на стойност 5 % от общата стойност на договора и е в размер на ............................. (..............................) лева и е със срок до приключване на изпълнението по настоящия договор.

**Чл.12** ИЗПЪЛНИТЕЛЯТ има право да получи възнаграждение за извършената услуга при договорените в настоящия договор условия.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.13.** ВЪЗЛОЖИТЕЛЯТ се задължава да осигури нормален достъп на служителите на ИЗПЪЛНИТЕЛЯ до охраняваните сгради и обекти.

**Чл.14.** ВЪЗЛОЖИТЕЛЯТ е длъжен да даде на ИЗПЪЛНИТЕЛЯ информация за лицата, които по силата на служебното си положение имат достъп до охраняваната територия.

**Чл.15.** ВЪЗЛОЖИТЕЛЯТ е длъжен да представи на ИЗПЪЛНИТЕЛЯ изчерпателна информация за местоположението и вида на обезопасителната техника.

**Чл.16.** ВЪЗЛОЖИТЕЛЯТ има право да удържа суми от паричната гаранция за изпълнение на договора по **чл.11** при установяване на щети причинени от неизпълнение на задълженията по настоящия договор.

**VІІ.** **ПРЕКРАТЯВАНЕ НА ДОГОВОРА**

**Чл.17** (1) Действието на този договор се прекратява:

 т.1. с изтичането на срока на договора;

 т.2. по взаимно съгласие между страните;

 т.3. при настъпване на обективна невъзможност за изпълнение на възложената работа.

 т.4. с едномесечно писмено предизвестие.

 т.5. по вина на ИЗПЪЛНИТЕЛЯ, когато същия :

 а/ е прекратил извършването на охраната за повече от 15 календарни дни.

б/ не изпълнява законни инструкции на ВЪЗЛОЖИТЕЛЯ.

в/ системно нарушава задълженията си по раздел V от настоящия договор.

(2) В случаите на ал.1, т.5, буква “а”–“в” ВЪЗЛОЖИТЕЛЯТ едностранно прекратява договора и безусловно задържа гаранцията за изпълнение.

 (3) ВЪЗЛОЖИТЕЛЯТ може по всяко време да прекрати действието на договора.

## VІІІ. ФОРСМАЖОРНИ ОБСТОЯТЕЛСТВА

**Чл.18.** Страните по настоящият договор не дължат обезщетение за понесени вреди и загуби, ако последните са причинени в резултат на непреодолима сила.

**Чл.19.** “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключване на договора.

**Чл.20.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.

**Чл.21.** Докато трае непреодолимата сила, изпълнението на задълженията и свързаните с тях насрещни задължения се спира.

1. **СПОРОВЕ**

**Чл.22.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от този договор.

**X. СЪОБЩЕНИЯ**

**Чл.23.** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените лица.

**Чл.24.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**Чл.25.** За дата на съобщението се смята:

1. датата на предаването - при ръчно предаване на съобщението
2. датата на пощенското клеймо на обратната разписка - при изпращане по пощата
3. датата на приемането - при изпращане по телефакс или телекс.

**Чл.26.**  За валидни адреси на приемане на съобщения, свързани с настоящият договор се смятат:

**ЗА ПРОДАВАЧА: ЗА КУПУВАЧА :**

…………………………….. Министерство на здравеопазването

……………………………… София 1000 Пл. “Света Неделя“№ 5

**IBAN сметка IBAN сметка**

...............................................  **BG83 BNBG 9661 30 001293 01**

.............................................. **BIC BNBG BGSD**

.............................................. **БНБ – ЦУ**

**Чл.27.** При промяна на адреса, съответната страна е длъжна да уведоми другата в тридневен срок от промяната.

**ХІ. ДРУГИ УСЛОВИЯ**

**Чл.28.** Нито една от страните няма право да прехвърля правата и задълженията, произтичащи от този договор.

**Чл.29.** За неуредените въпроси в настоящият договор се прилага действащото българско законодателство.

**XIІ. ЗАКЛЮЧИТЕЛНИ РАЗПОРЕДБИ**

**Чл.30.** Договорът влиза в сила от датата на подписване и е със срок на действие една година. По отношение на условия, начин и срок на плащане, договорът е със срок на действие съгласно договореното в **Раздели ІІ** и **ІІІ.**

**Чл.31.** Настоящият договор се състави в три еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

**ПРИЛОЖЕНИЕ:**

1. Решение №…………../….....2010г. за избор на изпълнител.
2. Актуален лиценз за извършване на охранителна дейност, съгласно чл.5, ал.1 от Закона за частната охранителна дейност (ДВ №15/24.02.2004г).
3. Гаранция за изпълнение на договора.
4. Техническо предложение на изпълнителя

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**Д-Р БОЖИДАР НАНЕВ**

**МИНИСТЪР**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ДИМИТРИНКА НИКОЛОВА**

**ДИРЕКТОР НА ДИРЕКЦИЯ „БС”**